Diari Oficial de la Generalitat Valenciana


Sumari del DOGV 7927, del 29-11-2016 (2016/8792)

RESOLUCIÓ de 10 d'octubre de 2016, de la Direcció General d'Avaluació Ambiental i Territorial, per la qual s'ordena la publicació de la declaració ambiental i territorial estratègica corresponent a l'expedient número 058/12-EAE.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8792


Data del document
:   10-10-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Correcció d'errades

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 10 d'octubre de 2016, de la Direcció General d'Avaluació Ambiental i Territorial, per la qual s'ordena la publicació de la declaració ambiental i territorial estratègica corresponent a l'expedient número 058/12-EAE. [2016/8792]  
De conformitat amb l'article 54.8 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de la declaració ambiental i territorial estratègica, resolc:  
  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient número 058/12-EAE.  
  
«Declaració ambiental i territorial estratègica  
  
Tràmit: avaluació ambiental i territorial estratègica de les NG XN 2000.  
Promotor: Direcció General del Medi Natural i d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural.  
Autoritat substantiva: Consell de la Generalitat Valenciana.  
Títol: Normes de Gestió dels Espais de la Xarxa Natura 2000: LIC - Zones d'Especial Conservació (ZEC): Alto Turia (ES5232006), Sabinar de Alpuente (ES5233008), Sierra del Negrete (ES5233009) i Zones d'Especial Protecció per a les Aus (ZEPA) Alto Turia i Sierra del Negrete (ES0000449).  
Municipis: Alpuente, Aras de los Olmos, Benagéber, Bugarra, Calles, Chelva, Chera, Chulilla, Domeño, Gestalgar, Higueruelas, Loriguilla, Losa del Obispo, Pedralba, Requena, Sinarcas, Siete Aguas, Sot de Chera, Titaguas, Tuéjar, Utiel i La Yesa (València).  
Núm. expedient: 58/1158-XAM.  
  
La Comissió d'Avaluació Ambiental, en la sessió realitzada el 29 de setembre de 2016, va adoptar l'acord següent:  
  
Vista la proposta de la declaració ambiental i territorial estratègica de la Norma de Gestió Alto Turia dels espais Xarxa Natura 2000, en els termes següents:  
  
L'objecte de la declaració ambiental i territorial estratègica és valorar la integració dels aspectes ambientals en la proposta de la Norma de Gestió Alto Turia subjecta a l'avaluació ambiental estratègica ordinària d'acord amb la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP). Per a això verificarà tot el procediment seguit i analitzarà els impactes que es deriven per l'aplicació de la norma de gestió, i establir, si és el cas, les condicions finals que s'hagen d'incorporar en aquesta prèviament a l'aprovació.  
  
Documentació rebuda de la Direcció General del Medi Natural i Avaluació Ambiental  
El 3 de febrer de 2016 es va rebre de la Direcció General del Medi Natural i Avaluació Ambiental la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Alto Turia (ES5232006), Sabinar de Alpuente (ES5233008) i Sierra del Negrete (ES5233009), i s'aprova la norma de gestió de les dites ZEC i de la ZEPA Alto Turia i Sierra del Negrete (ES0000449).  
La versió preliminar del projecte de decret inclou en l'annex III la norma de gestió dels espais protegits de la Xarxa Natura 2000 mencionats anteriorment. Aquesta norma de gestió, que es correspon amb un àmbit territorial de 123.149,51 hectàrees, en les quals estan incloses les de la Zona Perifèrica de Protecció, és la que se sotmet a avaluació ambiental i territorial estratègica.  
La documentació que acompanya la versió preliminar del projecte de decret passa a formar part de l'expedient d'avaluació ambiental i territorial estratègica, que queda configurat amb els continguts següents:  
  
Expedient d'avaluació ambiental i territorial: en format paper i digital (CD)  
1. Estudi ambiental i territorial estratègic (document per a exposició pública - febrer de 2015)  
2. Memòria tècnica de la Norma de Gestió Alto Turia (versió febrer 2015)  
3. Versió preliminar del projecte de decret del Consell (versió gener 2016)  
4. Proposta de Norma de Gestió dels espais XN 2000 Alto Turia. (S'adjunta com a annex III de la versió preliminar del projecte de decret del Consell).  
5. Primera informació pública (10.09.2013):  
- Anunci de la informació pública en el Diari Oficial de la Comunitat Valenciana (DOCV) núm. 7007, de 10 de setembre de 2013, de la versió preliminar i el pla de participació pública del projecte de decret.  
  
- Còpia de les consultes realitzades.  
- Còpia dels informes i al·legacions que s'han rebut.  
6. Segona informació pública (27.03.2015):  
- Anunci de la informació pública en el Diari Oficial de la Comunitat Valenciana (DOCV) número 7494, de 27 de març de 2015, de la versió preliminar del projecte de decret (versió febrer 2015), el seu pla de participació pública, memòria tècnica (versió febrer 2015) i estudi ambiental i territorial estratègic (document per a l'exposició pública febrer 2015).  
- Còpia dels informes i al·legacions que s'han rebut en aquesta fase  
- Informe d'al·legacions i suggeriments que s'han rebut durant la tramitació del projecte de decret (de gener de 2016).  
- Certificat del resultat de l'exposició pública, de data 23 de febrer de 2016.  
  
A) Anàlisi del procés d'avaluació  
Les dates més rellevants del procés d'avaluació ambiental seguit han sigut:  
  
Presentació del document inicial estratègic: 14.08.2012  
Emissió del document d'abast: 28.10.2014  
Fase de participació pública i consultes de la versió preliminar i EATE:  
2a Exposició pública  
Posada a disposició del públic durant 45 dies hàbils, per mitjà de publicació en el DOCV (núm. 7494, de 27 març de 2015), de la versió preliminar del projecte de decret (versió de febrer de 2015 que inclou l'esborrany norma de gestió), el seu pla de participació pública, la memòria tècnica (versió de febrer de 2015) i l'estudi ambiental i territorial estratègic (versió de febrer de 2015)   
 Inici fase de consultes: 28.03.2015  
 Finalització fase de consultes: 25.05.2015  
Informe d'al·legacions: 18.01.2016  
Certificat del resultat de l'exposició pública 23.02.2016  
  
  
  
Ha de tindre's en consideració, en relació amb la tramitació ambiental efectuada fins aquesta fase, el següent:  
  
1. El Document Inicial Estratègic de la Norma de Gestió Alto Turia, presentat davant de l'òrgan ambiental, amb data 14 d'agost de 2012, va ser sotmés a avaluació ambiental d'acord amb la Llei 9/2006, de 28 d'abril, sobre l'avaluació de determinats plans i programes en el medi ambient.  
2. La Comissió d'Avaluació Ambiental, vista la proposta d'informe d'avaluació prèvia d'efectes significatius en el medi ambient de la Norma de Gestió Alto Turia, en la sessió realitzada el 14 de març de 2013, acorda no sotmetre a avaluació ambiental estratègica la Norma de Gestió dels espais de la Xarxa Natura 2000 Alto Turia, per considerar que no té efectes significatius en el medi ambient.  
  
3. A partir de l'anterior pronunciament de l'òrgan ambiental, la Direcció General del Medi Natural (ara Direcció General del Medi Natural i Avaluació Ambiental) va procedir a confeccionar la norma de gestió, la qual va ser sotmesa als tràmits procedimentals previstos en la normativa sectorial d'aplicació, entre altres l'exposició pública, a la qual ens referim com a primera exposició pública, que es va substanciar per mitjà d'anunci publicat en el Diari Oficial de la Comunitat Valenciana (DOCV) núm. 7007, de 10 de setembre de 2013, de la versió preliminar i el pla de participació pública del projecte.  
  
4. L'Advocacia General de la Generalitat va qüestionar el mencionat Acord, de la Comissió d'Avaluació Ambiental, de 14 de març de 2013, la qual cosa va motivar un nou Acord de la Comissió d'Avaluació Ambiental, de data 12 de setembre de 2014, pel qual se sotmet a avaluació ambiental estratègica pel procediment ordinari la Norma de Gestió Alto Túria.  
5. Amb data 28 d'octubre de 2014, la Comissió d'Avaluació Ambiental acorda emetre el Document d'Abast de la Norma de Gestió Alto Turia, i deixar sense efecte l'anterior Acord de data 14 de març de 2013.  
  
6. Tenint en consideració el document d'abast de l'estudi ambiental i territorial estratègic d'aquesta norma de gestió, la Direcció General del Medi Natural (ara Direcció General del Medi Natural i Avaluació Ambiental) confecciona la documentació tècnica de la Norma de Gestió Alto Turia, que va ser sotmesa a exposició pública, a la qual ens referim com a segona exposició pública, per mitjà d'anunci publicat en el Diari Oficial de la Comunitat Valenciana (DOCV) núm. 7494, de 27 de març de 2015, de la versió preliminar del projecte de decret (versió de febrer de 2015), el pla de participació pública, la memòria tècnica (versió de febrer de 2015) i l'estudi ambiental i territorial estratègic (document per a l'exposició pública de febrer de 2015).  
  
Tant en la primera com en la segona exposició pública, la Direcció General del Medi Natural (ara Direcció General del Medi Natural i Avaluació Ambiental), com a òrgan promotor, remet oficis individualitzats a les administracions públiques, ajuntaments afectats i associacions afectades.  
Per tant, se sotmet a avaluació ambiental estratègica la norma de gestió, arreplegada en l'annex III del projecte de decret (versió de gener de 2016), amb la documentació tècnica que l'acompanya: la memòria tècnica (versió de febrer de 2015) i l'estudi ambiental i territorial estratègics (versió de febrer de 2015), documents, aquests últims, que van ser sotmesos a exposició pública (2a exposició pública) per mitjà d'anunci en el DOCV núm. 7494, de 27 de març de 2015; i arriba l'àmbit territorial a una superfície de 123.149,51 hectàrees.  
  
B) Anàlisi de l'estudi ambiental i territorial estratègic  
B.1. Continguts d'acord amb l'annex VII de la LOTUP  
L'estudi ambiental i territorial estratègic (EATE) (versió de febrer de 2015), posat a disposició del públic durant la 2a exposició pública (27.03.2015) presenta, atenent el seu índex, un contingut que s'ajusta a la informació mínima requerida en l'annex VII de la LOTUP.  
  
De l'EATE aportat, en concret de l'apartat relatiu a l'esbós del contingut de la norma de gestió,  
a) Quan es fa referència a la zonificació establida en la norma de gestió, s'observen les següents diferències respecte al document inicial estratègic (DIE) que va servir de base per a l'emissió del document d'abast de l'EATE:  
- En concret, s'aprecia que en la Zona A s'exclouen aquelles àrees amb presència de l'hàbitat prioritari 6220\* (zones subestèpiques de gramínies i anuals del Thero-Brachypodietea) que passen a incloure's en la Zona B per la seua àmplia representativitat. En el DIE s'indicava que la Zona A corresponia a totes aquelles àrees amb presència d'hàbitats prioritaris.  
- Respecte a l'hàbitat prioritari 7220\* (Fonts petrificants amb formació de tuf, Cratoneurion) s'indica que, tenint en compte l'escala de treball de les normes i el caràcter puntual d'aquest hàbitat, no sempre resulta possible plasmar en la cartografia de zonificació la presència d'aquest, sense perjuí de tot això i als efectes d'aplicació de la normativa corresponent, l'existència del dit hàbitat implicarà que sobre aquest s'aplicarà el que s'estableix respecte d'això per a la categoria de zonificació A.  
- S'observa, també, que es concreta en l'EATE (versió de febrer de 2015) la Zona D, incloent-hi en la dita zonificació les àrees urbanes i urbanitzables, així com grans infraestructures.  
- S'inclou com a Zona Perifèrica de Protecció l'àmbit coincident amb el sòl no urbanitzable de protecció d'aqüífers i paisatgística en la Muela de Santa Catalina, terme municipal d'Aras de los Olmos, a l'oest de la ZEC Sabinar de Alpuente.  
b) Es concreten les normes d'aplicació directa i es distingeix entre:  
  
- Actuacions que no requeriran avaluació de repercussions sobre Xarxa Natura 2000 pels motius següents:  
· Per considerar-se actuacions incompatibles, per tant, no autoritzables, amb la conservació dels hàbitats i de les espècies.  
· Per considerar-se actuacions que no tenen afectacions previsibles sobre els hàbitats i les espècies.  
- Actuacions que requeriran avaluació de repercussions sobre Xarxa Natura 2000.  
c) S'estableixen mesures de gestió activa que es concreten en un programa d'actuacions que arriben a un import de 6.777.582 ?.  
d) En l'apartat de l'EATE en el qual s'indiquen aquells altres plans i programes territorials amb incidència en l'àmbit territorial de la norma de gestió, advertim:  
- Algunes de les dates d'aprovació dels dits plans i programes no estan actualitzades, així també, es fa referència a plans derogats, com el pla d'acció territorial de caràcter sectorial de corredors d'infraestructures de la Comunitat Valenciana.  
- En la taula en què s'identifiquen aquells altres instruments de planificació i ordenació amb incidència directa en matèria biodiversitat, amb els quals poden solapar-se les normes de gestió, observem que falta incloure:  
· Pla d'Ordenació de Recursos Naturals (PORN) del Parc Natural del Túria. Encara que el límit d'aquest PORN solapa en una superfície molt xicoteta amb la ZEPA Alto Turia i Sierra del Negrete, al nord del terme municipal de Gestalgar, s'observa que en l'EATE no apareix reflectit aquest solapament, mentre que en la memòria tècnica, que s'adjunta, sí que està reflectit.  
· Paratges naturals municipals:  
Naixement del riu Tuéjar, al terme municipal de Tuéjar, declarat pel Decret 125/2013, de 20 de setembre de 2013.  
  
B.2. Continguts d'acord amb el document d'abast  
En el Document d'Abast de l'Estudi Ambiental i Territorial Estratègic de la Norma de Gestió Alto Turia, emés per l'Acord de la Comissió d'Avaluació Ambiental, de data 28 d'octubre de 2014, s'especifica, fonamentalment, en l'apartat E i F, la informació i documentació que ha d'aportar-se en la següent fase de la tramitació ambiental de la norma de gestió. En concret, es requereix:  
a) Contingut de l'EATE  
Després de l'anàlisi de l'EATE (versió de febrer de 2015) exposat al públic es considera que el contingut està d'acord, tant amb allò que s'ha requerit per l'annex VII de la LOTUP com per allò que s'ha especificat en el document d'abast.  
b) Consideracions tècniques que ha d'arreplegar l'ETE i la norma de gestió  
S'arreplega la informació i la identificació de pressions i amenaces sol·licitades en el document d'abast.  
En relació amb les consideracions a les normes d'aplicació directa que s'arrepleguen en el document d'abast, i vistes la normativa d'aplicació directa i el règim d'avaluació de repercussions que arreplega l'apartat 5 de la norma de gestió proposada, cal indicar que, en general, s'arrepleguen les consideracions del document d'abast.  
c) Contingut de la norma de gestió  
La Norma de Gestió Alto Turia presenta el contingut mínim requerit en l'article 47 ter.1 de la Llei 11/1994, d'Espais Naturals de la Comunitat Valenciana. A més, la memòria tècnica, que acompanya la norma de gestió, complementa la informació de la norma amb la documentació següent, que no és contingut de compliment obligatori segons la Llei 11/1994:  
- Síntesi descriptiva de l'àrea i les seues característiques principals, incloent-hi l'àmbit de la norma de gestió, les característiques geogràfiques generals i característiques socioeconòmiques.  
- Identificació de pressions, impactes i amenaces.  
d) Hàbitats naturals i espècies presents en els espais XN 2000  
Analitzats els hàbitats i les espècies que es consideraven presents en aquests espais de la XN 2000 en el document inicial estratègic i els que es consideren en la proposta de norma de gestió (annex III) de la versió preliminar del projecte de decret (i en la memòria tècnica que l'acompanya) trobem les diferències següents:  
- En relació amb els hàbitats d'interés comunitaris, per comparació amb els arreplegats per a cada ZEC en el DIE, observem que en la proposta de norma de gestió s'afigen els següents:  
  
  
- Espècies d'interés comunitari de l'annex II de la Directiva d'Hàbitats.  
En el DIE apareixen relacionades les espècies de mamífers, amfibis, rèptils, peixos i invertebrats de l'annex II de la Directiva d'Hàbitats que estan presents en els LIC de la XN 2000, objecte de la norma de gestió, en els annexos IIA, IIB, IIC i IID respectivament.  
No obstant això, en l'esborrany de la norma de gestió (annex III) de la versió preliminar del projecte de decret i en la memòria tècnica, respecte d'això de les dites espècies, s'observen les diferències amb el DIE següents:  
  
  
  
- Espècies d'avifauna de l'annex I de la Directiva d'Aus Silvestres.  
  
De la mateixa manera, en relació amb les espècies d'aus presents en els espais XN 2000, la proposta de la norma de gestió justifica que desapareix la següent espècie d'au que sí que arreplegava, al seu dia, el DIE:  
  
  
- Altres espècies de flora i fauna importants per a la gestió de l'espai.  
També, s'actualitza en l'esborrany de la norma de gestió les espècies de flora i fauna importants per a la gestió de l'espai. En aqueix sentit, s'observa el següent:  
  
  
B.3. Descripció de l'alternativa triada: proposta del pla  
B.3.1. Àmbit territorial  
L'àmbit territorial que és objecte de la Norma de Gestió Alto Turia queda determinat pel conjunt de tres llocs d'importància comunitària (LIC) i una zona d'especial protecció per a les aus (ZEPA) ubicats, tots aquests espais al nord-oest de la província de València, que fita amb les províncies de Terol i Conca. La superfície territorial de la norma de gestió arriba a les 123.149,51 hectàrees, i afecta un total de 22 municipis. En aquesta superfície, queda inclosa la Zona Perifèrica de Protecció de 695,18 ha adjacent a la ZEC denominada Sabinar de Alpuente, coincident amb l'àmbit del sòl no urbanitzable d'especial protecció en la zona de la Muela de Santa Catalina, al terme municipal d'Aras de los Olmos. En la dita zona, s'aplicarà el règim general d'avaluació de repercussions previst en el Decret 60/2012, de 5 d'abril.  
  
S'indiquen, a continuació, els espais LIC, que són objecte de declaració com a zona d'especial conservació (ZEC), i la zona ZEPA que configuren l'àmbit territorial de la Norma de Gestió Alto Turia:  
  
  
  
S'arreplega, en la imatge següent, l'àmbit territorial de la Norma de Gestió Alto Turia.  
  
  
  
  
  
Imatge 1. Àmbit territorial de la Norma de Gestió Alto Turia  
  
  
En la memòria tècnica que acompanya la Norma de Gestió Alto Turia es complementa la informació territorial i aporta, de forma genèrica, les característiques geogràfiques, geològiques, climàtiques i hidrològiques d'aquest àmbit, a més, de la caracterització socioeconòmica, incloent-hi els usos predominants del sòl, l'estructura de la propietat, els nuclis de població i les infraestructures supramunicipals existents, com són les vies de comunicació, les infraestructures energètiques (centrals hidroelèctriques en el riu Túria i el Canal del Túria, embassaments, horts solars) i eòliques (corresponents a les zones 7, 8 i 9 del pla eòlic). S'afig, finalment, la relació dels instruments d'ordenació ambiental (figures de protecció) que estan dins de l'àmbit de gestió dels espais objecte de la Norma de Gestió Alto Turia (en l'apartat B.1.c d'aquesta declaració ambiental estratègica s'indicaven alguns instruments d'ordenació ambiental que no estan arreplegats en la norma de gestió).  
  
  
B.3.2. Objectius  
L'objectiu de la Norma de Gestió Alto Turia és l'establiment de les mesures de conservació i de les mesures necessàries per a previndre el deteriorament i les alteracions dels hàbitats i de les espècies dels espais de la Xarxa Natura 2000 del seu àmbit territorial, a fi de mantindre'ls o portar-los a un estat de conservació favorable, i contribuir afrontar la pèrdua de biodiversitat i donar, així, compliment a la normativa comunitària (Directiva 92/43/CEE, de 21 de maig de 1992, relativa a la conservació dels hàbitats naturals i de la fauna i flora silvestres, i Directiva 2009/147/CE, de 30 de novembre de 2009, relativa a la conservació de les aus silvestres) estatal (Llei 42/2007, de 13 de desembre, del Patrimoni Natural i de la Biodiversitat) i autonòmica (Llei 11/1994/, de 27 de desembre, d'Espais Naturals Protegits de la Comunitat Valenciana).  
  
Els llocs d'importància comunitària han de ser declarats com a zona especial de conservació (ZEC), de conformitat amb el que estableix l'article 4.4 de la Directiva 92/43/CEE, i en l'article 42.3 de la Llei bàsica estatal 42/2007, de 13 de desembre, del Patrimoni Natural i de la Biodiversitat, així com en l'article 29 bis 4 de la Llei 11/1994, de 27 de desembre, de la Generalitat, d'Espais Naturals Protegits de la Comunitat Valenciana. La dita declaració ha d'anar acompanyada de l'aprovació de les mesures de conservació que siguen necessàries per a respondre a les exigències ecològiques dels hàbitats i les espècies que van motivar la inclusió d'aquests llocs en la Xarxa Natura 2000, perquè així s'ha establit en l'article 6.1 de la Directiva 92/43/CEE. De la mateixa manera, la directiva d'aus silvestres també exigeix que en les ZEPA s'establisquen mesures de conservació dels hàbitats de les espècies que han motivat la seua declaració a fi de procurar la supervivència i la reproducció. Ambdós exigències han sigut arreplegades en la legislació estatal, en concret en els articles 42.3 i 45 de la Llei 42/2007, i també en la legislació autonòmica, açò és, en els articles 14 quater 1.a) i 29 bis 4 de la Llei 11/1994, de 27 de desembre.  
De conformitat amb la Llei 11/1994, les mesures de conservació s'han de contindre en les denominades normes de gestió.  
Al seu torn, la Norma de Gestió Alto Turia, com a instrument de planificació ambiental dels espais XN 2000, incorpora els seus propis objectius de gestió relatius als hàbitats i a les espècies presents en el seu àmbit territorial.  
  
B.3.3. Descripció de la Norma de Gestió Alto Turia  
Descrit l'àmbit territorial objecte de la Norma de Gestió Alto Turia resumim, a continuació, les determinacions contingudes en la referida norma per a aconseguir l'objectiu específic d'afrontar la pèrdua de biodiversitat.  
  
U.5.9.6. Inventari de tipus d'hàbitats i espècies presents en els espais, descripció del seu estat de conservació i dels criteris utilitzats per a interpretar-lo  
- Hàbitats naturals d'interés comunitari  
La Norma de Gestió Alto Turia identifica per a cada una de les tres ZEC els hàbitats d'interés comunitari de l'annex I de la Directiva 92/43/CEE (Directiva Hàbitats) presents en l'espai.  
- Espècies d'interés comunitari  
La Norma de Gestió Alto Turia identifica per a cada una de les tres ZEC les espècies d'interés comunitari de l'annex II de la Directiva 92/43/CEE (Directiva Hàbitats) presents en l'espai.  
- Espècies d'avifauna  
La Norma de Gestió Alto Turia arreplega la informació actualitzada de les espècies d'aus incloses en l'annex I de la Directiva d'Aus Silvestres presents en la ZEPA objecte d'aquesta norma. Segons s'indica, hi ha un total de 19 espècies d'aus de l'annex I de la Directiva d'Aus Silvestres que estan presents en aquest àmbit.  
- Altres espècies de flora i fauna importants per a la gestió dels espais  
En alguns dels ZEC es dóna la presència d'altres espècies importants per a la gestió dels espais. Es tracta d'espècies que han sigut considerades com amenaçades a la Comunitat Valenciana, per estar incloses en les categories «vulnerable» o «en perill d'extinció» en les llistes actualitzades dels catàlegs valencians d'espècies de fauna i flora amenaçades. S'arrepleguen, per tant, en la norma de gestió.  
- Determinació de l'estat de conservació dels hàbitats i espècies presents en els espais i criteris de valoració.  
La Norma de Gestió Alto Turia arreplega la informació següent:  
- Sistema d'avaluació  
El sistema d'avaluació de l'estat de conservació està basat en les directrius establides per a l'avaluació dels hàbitats i espècies amb l'informe d'aplicació de les directives hàbitats (article 17) i aus (article 12). En concret, tal com s'explica en la memòria tècnica, la metodologia utilitzada s'explica de manera detallada en la Guia per a l'Avaluació de l'Estat de Conservació dels Hàbitats i Espècies en Xarxa Natura 2000, que pot consultar-se en el web de la Conselleria d'Agricultura, Medi Ambient, Canvi Climàtic i Desenvolupament Rural:  
http://www.agricultura.gva.es/web/biodiversidad/guia-para-la-evaluacion-del-estado-de-conservacion-de-los-habitats-y-especies-en-red-natura-2000  
  
- Valoració de l'estat de conservació actual dels hàbitats naturals i espècies  
La norma de gestió resumeix, en taules, per a cada ZEC i ZEPA, l'estat de conservació dels hàbitats naturals i de les espècies presents en el seu àmbit territorial.  
  
- Definició de l'estat de conservació favorable dels hàbitats i espècies  
S'assumeix que l'estat de conservació favorable dels hàbitats i espècies per als diferents espais està definit pel manteniment o la millora dels valors actuals dels paràmetres d'avaluació.  
  
K.9.5.1. Objectius de conservació i gestió  
En la proposta de norma de gestió i en la memòria tècnica de la norma de gestió s'arrepleguen els objectius de gestió referents a:  
  
- Els hàbitats d'interés comunitari de presència confirmada en aquests espais:  
· Actualitzar periòdicament la informació de la superfície i cobertura, així com aquells paràmetres que permeten calcular els diferents índexs dels blocs d'avaluació de l'estat de conservació dels hàbitats.  
  
· Mantindre o millorar la distribució, superfície, cobertura i funcions específiques de cada un dels hàbitats en el moment d'entrada en vigor de la norma de gestió. Amb caràcter general, es permetrà l'evolució natural dels tipus d'hàbitats a altres comunitats ?no necessàriament més madures- de la seua sèrie successional, sempre que aquests canvis no es deguen a alteracions provocades directament o indirectament per l'activitat humana, i sense perjuí que l'estat de conservació de determinats hàbitats exigisca una intervenció activa en un altre sentit.  
· Promoure la coordinació amb la planificació hidrològica, a fi de procurar la conservació dels hàbitats naturals d'interés comunitari associats a les masses d'aigua.  
  
- Les espècies de l'annex II de la Directiva Hàbitats i de l'annex I de la Directiva d'Aus Silvestres presents en aquests espais:  
· Actualitzar de forma periòdica la informació sobre la grandària poblacional, així com d'aquells paràmetres que permeten calcular els diferents índexs dels blocs d'avaluació de l'estat de conservació de l'espècie.  
· Mantindre o millorar la població en el moment de l'entrada en vigor de la norma de gestió, sempre que aquests paràmetres permeten considerar que l'espècie està dins de l'estat de conservació favorable i que les perspectives de futur per a aquestes variables siguen bones.  
  
· Millorar les poblacions de les espècies l'avaluació global de l'estat de conservació de les quals ha sigut considerat com a desfavorable.  
· Mantindre els hàbitats de les espècies per mitjà de l'eliminació dels factors que estan afectant de forma negativa el seu estat de conservació.  
· Crear noves zones d'expansió de les espècies en l'àmbit de la norma per mitjà de la restitució, restauració o creació d'hàbitats adequats per a aquestes.  
· Promoure la coordinació amb la planificació hidrològica, a fi de procurar la conservació de les espècies d'interés comunitari associades a les masses d'aigua.  
  
- Al conjunt de l'espai  
A fi d'integrar els diferents objectius específics per als hàbitats i les diferents classificacions d'espècies, els objectius de gestió per al conjunt de l'espai pretenen redimensionar els anteriors de manera que puguen establir-se prioritats en funció de les directrius següents:  
  
· Concepció en xarxa  
Contribució de cada hàbitat i/o espècie al conjunt de la Xarxa Natura 2000 a escala regional (Comunitat Valenciana), nacional i europea.  
  
· Priorització de recursos  
Les mesures de gestió activa podran iniciar-se d'acord amb un calendari de prioritats basades en el grau d'importància de les espècies en un context de recursos limitats.  
En aquest sentit, l'ordre de prioritat per a l'execució de mesures de gestió se centrarà sobre els hàbitats prioritaris, en cas de ser necessari, i serà el següent:  
  
- Hàbitats naturals d'interés comunitari que es consideren d'especial prioritat (indicats per ordre de prioritat):  
  
Codi Hàbitat  
9580\* Boscos mediterranis de Taxus baccata  
7220\* Fonts petrificants amb formació de tuf   
(Cratoneurion)  
9560\* Boscos endèmics de Juniperus spp.  
1520\* Vegetació gipsícola ibèrica (Gypsophiletalia)  
4090 Bruguerars oromediterranis endèmics amb argilaga  
  
  
  
- Espècies (indicades per ordre de prioritat):  
  
Nom espècie  
Aquila fasciata Àguila de panxa blanca  
Neophron percnopterus Aufrany  
Aquila chrysaetos Àguila reial  
Circaetus gallicus Àguila serpera europea  
Lutra lutra Llúdria  
Austropotamobius pallipes Carranc de riu europeu  
Vertigo angustior Gasteròpode  
Vertigo moulinsiana Gasteròpode  
Oxygastra curtisii Libèl·lula  
Altres espècies (indicades sense ordre de prioritat)  
Microtus cabrerae Talpó de Cabrera  
Gomphus graslinii Libèl·lula  
Euphydryas aurinia Donzella d'Ones roges (Palometa)  
Parachondrostoma turiensis Madrilla  
  
  
· Context econòmic, social i territorial  
L'evolució de l'aplicació de la norma de gestió tindrà en compte els canvis en el context econòmic, social i territorial de l'entorn de l'espai, de manera que s'adapte, en la mesura que siga possible, a les diferents necessitats i limitacions imposades pel medi socioeconòmic. Aquesta adaptació podrà tindre lloc sempre que no siguen contràries als objectius de gestió dels hàbitats i espècies i contribuïsca a aconseguir un estat de conservació favorable d'aquests.  
  
En la mesura que les activitats tradicionals ?com l'agricultura de secà, els xicotets regadius de muntanya o la ramaderia extensiva- contribuïsquen a la conservació dels espais previstos en la present norma i al manteniment en un estat favorable dels hàbitats i espècies presents en aquests, es prestarà una atenció preferent a aquelles mesures que, en desplegament del present document, es dirigisquen al foment de les dites activitats, amb especial atenció al suport econòmic derivat de l'aplicació dels instruments financers disponibles per a la Xarxa Natura 2000.  
Finalment, es considerarà un marc d'actuació prioritari en el desplegament i l'aplicació de la norma la informació sobre la Xarxa Natura 2000 entre la població local així com la conscienciació sobre els objectius que persegueix i la necessària implicació i participació activa dels habitants dels espais inclosos en la Xarxa per a garantir el compliment dels dits objectius.  
  
H.5.2.8. Zonificació de l'àmbit d'aplicació de la norma de gestió  
  
L'àmbit d'aplicació de la norma de gestió es zonifica orientativament, als efectes normatius i de gestió, en cinc categories de zones (Zona A, Zona B, Zona C, Zona D i Zona Perifèrica de Protecció).  
  
Zona A  
Tal com s'indica en la memòria tècnica, la Zona A arreplega aquelles àrees de les ZEC en les quals conste la presència d'hàbitats prioritaris inclosos en l'annex I de la Directiva Hàbitats (a excepció de l'hàbitat 6220\*, inclòs en la Zona B per la seua àmplia representativitat) i dels hàbitats protegits assenyalats en el Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçada i es regulen mesures addicionals de conservació. Els hàbitats considerats són els següents:  
  
Codi Hàbitat  
1520\* Vegetació gipsícola ibèrica (Gypsophiletalia)  
4090 Bruguerars oromediterranis endèmics amb argilaga  
7220\* Fonts petrificants amb formació de tuf (Cratoneurion)  
9530\* Pinedes (sud-) mediterrànies de pins negres endèmics  
9560\* Boscos endèmics de Juniperus spp.  
9580\* Boscos mediterranis de Taxus baccata  
  
  
Les zones grafiades amb aquesta categoria en la cartografia de la zonificació corresponen als recintes on s'ha contrastat la presència dels hàbitats indicats amb major representativitat.  
Segons s'indica en la memòria tècnica, s'ha constatat la presència d'alguns hàbitats, inclosos en la llista anterior, en l'espai però no amb un grau de detall suficient que permeta la seua representació gràfica, tant per la seua entitat puntual com per la seua dificultat en la identificació i delimitació. En aquests casos, l'aplicació de la normativa corresponent a aquesta categoria serà aplicable sobre els hàbitats en tot l'àmbit de les ZEC tot i no poder grafiar-se en el pla de zonificació. Aquest fet és especialment patent en el cas de l'hàbitat 7220\* Fonts petrificants amb formació de tuf (Cratoneurion).  
Zona B  
Tal com s'indica en la memòria tècnica, la Zona B arreplega aquelles àrees de les ZEC en les quals conste la presència d'hàbitats d'interés comunitari de l'annex I de la Directiva Hàbitats que no s'hagen inclòs en la categoria anterior, a més de l'hàbitat prioritari 6220\* (Zones subestèpiques de gramínies i anuals de Thero-Brachypodietea).  
  
Codi Hàbitat  
3280 Rius mediterranis de cabal permanent del Paspalo-Agrostidion amb cortines vegetals riberenques de Salix i Populus alba  
  
4060 Bruguerars alpins i boreals  
5110 Formacions estables xerotermòfiles de Buxus sempervirens en pendents rocosos (Berberidion p.p.)  
5210 Matoll arborescent amb Juniperus spp.  
5330 Matolls termomediterranis i preestèpics  
6170 Prats alpins i subalpins calcaris  
6210 Prats secs seminaturals i fàcies de matoll sobre substrats calcaris (Festuco-Brometalia)  
6220\* Zones subestèpiques de gramínies i anuals de Thero-Brachypodietea  
6420 Prats humits mediterranis d'herbes altes del Molinion-Holoschoenion  
8210 Pendents rocosos calcícoles amb vegetació casmofítica  
91B0 Fleixars termòfils de Fraxinus angustifolia  
92A0 Boscos de galeria de Salix alba i Populus alba  
92D0 Galeries i matolls riberencs termomediterranis (Nerio-Tamaricetea i Securingion tinctorae)  
9240 Boscos de Quercus faginea  
9340 Alzinars de Quercus ilex i Quercus rotundifolia  
  
  
Zona C  
Àrees que no coincidisquen amb els criteris establits per a les altres categories de zonificació. En concret, s'aplica aquesta categoria als territoris inclosos en ZEPA que no coincidisquen amb les ZEC, així com a les àrees de les ZEC que no complisquen criteris per a ser incloses com a Zones A, B o D. Des d'aquest punt de vista, aquesta categoria de zonificació va dirigida, sobretot, a la protecció de les poblacions i hàbitats de les espècies incloses en l'annex I de la Directiva d'Aus en tot l'àmbit de la norma de gestió, així com de les espècies incloses en l'annex II de la Directiva Hàbitats que es localitzen fora de les categories A i B d'aquesta zonificació.  
  
Zona D  
Comprén la resta dels territoris inclosos en l'àmbit de la norma de gestió i que no compleix els criteris per a ser inclòs en cap de les categories anteriors. Específicament, s'inclouran en aquesta categoria les àrees urbanes i urbanitzables, grans infraestructures i, en general, àmbits que manquen de qualsevol rellevància des del punt de vista de l'aplicació de la norma i el compliment dels seus objectius.  
  
Zona Perifèrica de Protecció  
Es delimita una Zona Perifèrica de Protecció l'àmbit de la qual coincideix amb el sòl no urbanitzable de protecció d'aqüífers i paisatgística en la Muela de Santa Catalina, terme municipal d'Aras de los Olmos. Per a la dita zona s'indica l'aplicació del règim general d'avaluació de repercussions previst en el Decret 60/2012, de 5 d'abril.  
La superfície i contribució relativa de cada una d'aquestes categories de zonificació dins de l'espai és la següent:  
  
Categoria de zonificació Superfície en hectàrees % de l'àmbit de les normes  
Zona A 6.194,84 5,03 %  
Zona B 21.669,96 17,60 %  
Zona C 93.147,87 75,64 %  
Zona D 1.441,66 1,17 %  
Zona Perifèrica de Protecció 695,18 0,56 %  
Superfície total àmbit NG: 123.149,51 100 %  
  
  
La representació cartogràfica d'aquesta zonificació s'arreplega en l'annex I de la norma de gestió.  
  
L.8.9.8. Normativa d'aplicació directa i règim d'avaluació de repercussions  
La normativa d'aplicació directa té per objecte establir normes reglamentàries i administratives que responguen a les exigències ecològiques dels hàbitats i de les espècies que van motivar la inclusió dels espais en la Xarxa Natura 2000, així com evitar en general el deteriorament dels hàbitats i les alteracions de les espècies.  
El règim d'avaluació de repercussions té com a fi establir la regulació detallada a què es refereixen els articles 6 i 8 del Decret 60/2012, de 5 d'abril, del Consell, pel qual es regula el règim especial d'avaluació i d'aprovació, autorització o conformitat de plans, programes i projectes que puguen afectar la Xarxa Natura 2000, tenint en compte les característiques específiques de l'espai i les necessitats de conservació dels hàbitats i espècies que van motivar la designació d'aquest per a la incorporació a la Xarxa Natura 2000.  
En la normativa d'aplicació directa, proposada en la norma de gestió (apartat 5), es concreta, en funció de la zonificació establida i dels hàbitats i espècies objecte de conservació, una relació d'activitats i actuacions que, clarament, són considerades incompatibles i, per tant, no subjectes al règim d'avaluació de repercussions del Decret 60/2012. Als efectes d'aquesta norma de gestió la normativa d'aplicació directa queda agrupada de la manera següent:  
a) Normes per a la protecció d'hàbitats naturals d'interés comunitari d'especial prioritat.  
Es mencionen les activitats considerades incompatibles en les àrees de la Zona A.  
b) Normes per a la protecció d'altres hàbitats naturals d'interés comunitari.  
Per a les àrees incloses en la Zona B, s'opta per no establir cap incompatibilitat específica a les actuacions, canvis d'ús i/o plans, programes i projectes que puguen desenvolupar-se en la dita zona, sense perjuí de l'aplicació de les limitacions establides en les diferents legislacions sectorials que concorren i del que estableix l'apartat corresponent de la norma de gestió respecte a l'avaluació de repercussions sobre la Xarxa Natura 2000. Això suggereix que qualsevol activitat que afecte l'espai de Zona B queda subjecta al règim d'avaluació de repercussions.  
  
Respecte d'això, cal indicar, que en la «Taula resum. Normes d'aplicació directa i concreció de l'obligació d'avaluar», arreplegada en l'apartat 5 de la norma de gestió, sí que apareixen clarament identificades en la Zona B determinades activitats i actuacions incompatibles.  
  
c) Normes per a la protecció d'espècies de fauna i flora.  
Es mencionen les activitats considerades incompatibles en les àrees zonificades com ara A, B i C, així com en la Zona Perifèrica de Protecció, fins que no estiguen relacionades directament amb mesures de gestió del lloc establides en la norma de gestió i/o siguen considerades com a tals per part de l'òrgan gestor de la Xarxa Natura 2000.  
  
Pel que fa al règim d'avaluació de repercussions, la norma de gestió distingeix entre:  
a) Plans, programes i projectes que entren dins de l'àmbit d'aplicació territorial i material del Decret 60/2012, de 5 d'abril, d'avaluació de repercussions sobre els espais de la XN 2000 objecte d'aquesta norma de gestió.  
b) Plans, programes i projectes que clarament queden exclosos de l'obligació d'avaluar les seues repercussions sobre els ZEC i ZEPA d'aquesta norma de gestió.  
c) Resta de supòsits. Quedaran subjectes a avaluació detallada de les seues repercussions sobre els espais protegits de la XN 2000 objecte d'aquesta norma de gestió.  
Arrepleguem, a continuació, la taula resum amb les normes d'aplicació directa i concreció de l'obligació d'avaluar aportada per la Norma de Gestió Alto Turia.  
  
  
  
  
V.2.1.2. Criteris orientadors i mesures de gestió activa  
Criteris orientadors  
La norma de gestió conté una relació de criteris que tenen com a objectiu orientar els planificadors i gestors de les polítiques forestals, cinegètiques i de conservació sobre la millor manera de compatibilitzar l'ordenació i la gestió de determinades actuacions relacionades amb els dits àmbits amb les exigències derivades de la normativa de la Xarxa Natura 2000. En concret s'estableixen els següents:  
- Criteris orientadors per a la planificació i la gestió forestal  
- Criteris orientadors per a l'ordenació cinegètica  
- Criteris orientadors per a la creació i el manteniment de punts d'aigua  
- Criteris orientadors per a la construcció o modificació d'infraestructures  
  
Mesures de gestió activa  
Les mesures de gestió activa constitueixen el conjunt d'actuacions necessàries que han d'executar-se amb la finalitat que els hàbitats i/o espècies de les ZEC i la ZEPA, i en especial aquells que s'hagen proposat com a objectiu, mantinguen o arriben a un estat de conservació favorable.  
En aquest sentit, la norma de gestió conté un conjunt de mesures, de diversa naturalesa, que poden englobar-se, de forma genèrica, en els apartats següents:  
a) Avaluació de comunitats  
1. Estudi i seguiment dels hàbitats d'interés comunitari d'especial prioritat  
2. Seguiment dels efectes de la gestió forestal sobre els hàbitats d'interés comunitari del ZEC Sabinar de Alpuente.  
3. Seguiment de l'estat de conservació de les espècies.  
4. Caracterització del tipus d'hàbitat 6210 Prats secs seminaturals i fàcies de matoll sobre substrats calcaris (Festuco-Brometalia)  
b) Millora, restauració i conservació  
1. Prevenció d'incendis forestals.  
2. Maneig sostenible de masses forestals.  
3. Coordinació amb la Planificació Hidrològica del Xúquer.  
4. Seguiment i correcció d'esteses elèctriques i aerogeneradors perillosos per a l'avifauna.  
c) Informació dels valors naturals per a fomentar la conservació i el desenvolupament sostenible de l'entorn  
Es considera l'actuació següent:  
Campanya d'informació i conscienciació ciutadana entre la població local.  
  
I.2.9.5. Programa d'actuacions  
La norma de gestió presenta un programa d'actuació en què s'arreplega el conjunt de les mesures i/o actuacions de gestió directa, i indica la seua prioritat d'execució en cada zona, la font de finançament, l'estimació econòmica, la responsabilitat sectorial de l'actuació i la previsió econòmica d'anualitats.  
El programa d'actuacions té un pressupost estimat de 6.777.582 euros.  
Fem les observacions següents:  
1. En el programa d'actuacions que presente la norma de gestió (annex III) de la versió preliminar del projecte de decret (amb l'exposició pública de data 27.03.2015) es fa referència a la Conselleria d'Infraestructura, Territori i Medi Ambient (CITMA) com a responsable sectorial d'algunes de les actuacions i mesures que es proposen i valoren en el dit programa. Hem d'entendre que la dita referència, en el moment actual, correspon a la Conselleria d'Agricultura, Medi Ambient, Canvi Climàtic i Desenvolupament Rural (CAMCiD).  
2. Del pressupost total (6.777.582 euros) del dit programa, la mesura corresponent a prevenció d'incendis forestals, la responsabilitat de la qual correspon a la conselleria competent en matèria de prevenció d'incendis, té 6.546.811 euros, és a dir, el 96,6 % del pressupost estimat total, amb la qual cosa l'import restant (230.771 euros) és responsabilitat de la conselleria competent en matèria de medi ambient.  
  
  
P.7.3.5. Règim d'avaluació dels resultats de les mesures de conservació sobre els hàbitats i espècies  
L'avaluació dels resultats de les mesures de conservació (normativa i criteris i mesures de gestió activa) sobre els hàbitats i les espècies presents en les ZEC i ZEPA objecte de la norma de gestió es realitzarà periòdicament, i coincideix en el temps amb la realització dels informes d'aplicació previstos en l'article 17 de la Directiva Hàbitats (Directiva 92/43/CEE) i en l'article 12 de la Directiva d'Aus Silvestres (Directiva 2009/147/CE).  
Es proposen dos sistemes d'indicadors: indicadors per al seguiment de l'estat d'aplicació de la norma de gestió, i indicadors per al seguiment de l'estat de conservació de les espècies i hàbitats.  
  
  
- Indicadors clau per a conéixer el desenvolupament de les mesures de gestió, desenvolupament econòmic humà i suport d'altres administracions.  
  
- Indicadors de seguiment i avaluació de les directrius i mesures de gestió activa  
  
- Indicadors per al seguiment de l'estat de conservació de les espècies i hàbitats  
· Indicadors de seguiment de l'estat de conservació de les espècies i hàbitats.  
Són els mateixos indicadors (paràmetres) que s'utilitzen per a establir l'estat de conservació, i serveixen en aquest cas per a valorar si l'evolució dels elements de gestió és positiva o negativa respecte a aquest «estat de conservació favorable» a mantindre o arribar.  
· Indicadors per a quantificar el progrés de la norma de gestió en relació amb el seguiment.  
S'estableixen dos indicadors:  
- 1. Grau de seguiment: percentatge (%) d'espècies i hàbitats per a les quals s'ha avaluat l'estat de conservació als 6 anys.  
- 2. Grau d'avançament en objectius de conservació: percentatge (%) d'espècies i hàbitats que:  
a) Mantenen l'estat de conservació  
b) Milloren l'estat de conservació  
c) Empitjoren l'estat de conservació  
  
A aquest efecte, el llindar per a quantificar un canvi en l'estat de conservació es defineix com el pas d'una categoria a una altra, de manera que en la següent figura, qualsevol canvi de categoria de dreta a esquerra és una millora i un empitjorament en el sentit contrari:  
Favorable Desfavorable-inadequat Desfavorable-roín  
 Empitjora l'estat de conservació  
 Millora l'estat de conservació  
  
  
El canvi de la categoria desconegut a qualsevol altra categoria no es considera com una millora o empitjorament de l'estat de conservació, encara que sí un avançament en el grau de coneixement de l'espècie o l'hàbitat. De la mateixa manera, el pas d'un estat de conservació conegut a la categoria desconegut, implica només un retrocés en el grau de coneixement.  
  
B.3.4. Infraestructura Verda  
Segons s'assenyala en la Directriu 38 de l'ETCV es defineixen allí els espais que integren la Infraestructura Verda, així com els elements que garanteixen la connectivitat territorial i funcional entre aquests.  
De conformitat amb la dita Directriu 38 de l'ETCV, els espais que constitueixen la Xarxa Natura 2000 a la Comunitat Valenciana, declarats d'acord amb la Llei 42/2007, de 13 de desembre, del Patrimoni Natural i Biodiversitat, constitueixen espais que integren la Infraestructura Verda.  
  
  
C) Avaluació del resultat de les consultes realitzades i com s'han pres en consideració  
C.1. Antecedents  
Tenint en consideració la tramitació sectorial i ambiental duta a terme, fins a aquest moment, en relació amb la Norma de Gestió Alto Túria, descrita en l'apartat A) Anàlisi del procés d'avaluació del present document, i atés que, tal com indica l'informe d'al·legacions «per raons d'operativitat, s'ha optat per incloure en el present informe els resultats dels dos períodes d'exposició pública, ja que les al·legacions que van ser admeses després del primer període es van incorporar a la documentació tècnica exposada durant la segona fase d'informació pública», és pel que l'avaluació del resultat de les consultes es realitza basant-se en els documents i informes que són objecte del mencionat informe d'al·legacions, de 18 de gener de 2016.  
  
  
C.2. Fase de posada a disposició del públic i consulta a administracions en la 1a exposició pública (5 de juliol de 2013).  
La 1a informació pública es realitza per mitjà d'anunci en el Diari Oficial de la Comunitat Valenciana (DOCV) número 7007, de 10 de setembre de 2013, i en aquesta queden exposats, per un termini de 45 dies hàbils, els documents de la versió preliminar del projecte de decret i el pla de participació.  
Durant la 1a exposició pública (DOCV 7007, 5 de juliol de 2013) es van rebre un total de 27 contestacions i/o al·legacions com a resultat de les consultes realitzades pel promotor (Direcció General del Medi Natural), del pla de participació pública i de l'anunci d'informació pública en el DOCV.  
D'aquestes, 14 corresponen a informes rebuts de distintes administracions consultades; 5 a al·legacions d'ajuntaments, 5 al·legacions d'associacions i 3 d'empreses privades.  
Tots els informes i al·legacions que s'han rebut en aquesta fase que realitzaven observacions o consideracions als documents exposats al públic van ser degudament contestades de forma motivada per la Direcció General del Medi Natural.  
  
Resumim, en la taula següent, la relació de consultes realitzades i escrits de contestació rebuts:  
  
  
  
  
C.3. Fase de posada a disposició del públic i consulta a administracions en la 2a exposició pública (27 de març de 2015)  
Complint la tramitació ambiental, arreplega en el Document d'Abast de l'Estudi Ambiental i Territorial Estratègic de la Norma de Gestió Alto Turia, emés amb data 28 d'octubre de 2014, és necessari realitzar l'exposició pública de l'estudi ambiental i territorial estratègic i de la versió preliminar de les normes de gestió.  
  
La 2a informació pública es realitza per mitjà d'anunci en el Diari Oficial de la Comunitat Valenciana (DOCV) núm. 7494, de 27 de març de 2015, i en aquesta queden exposats els documents de la versió preliminar del projecte de decret, que inclou la norma de gestió, l'estudi ambiental i territorial estratègic, la memòria tècnica i el pla de participació.  
Durant la 2a exposició pública (DOCV 27 març 2015) es van rebre un total de 10 contestacions i/o al·legacions com a resultat de les consultes realitzades pel promotor (Direcció del Medi Natural), del pla de participació pública i de l'anunci d'informació pública en el DOCV.   
  
D'aquestes, 7 corresponen a informes rebuts de distints organismes de l'administració autonòmica consultats; 1 a al·legacions de l'administració local (Ajuntament d'Alpuente), 1 al·legació d'associacions i 1 de particulars.  
Tots els informes i les al·legacions que s'han rebut després de la segona exposició al públic i les consultes que realitzaven observacions o consideracions als documents exposats van ser degudament contestades de forma motivada per la Direcció General del Medi Natural.  
  
Resumim, en la taula següent, la relació de consultes realitzades i escrits de contestació rebuts:  
  
  
  
  
Modificacions introduïdes en els documents de la norma de gestió com a conseqüència de la informació pública i consultes  
  
Com a resultat del procés d'informació pública i consultes s'introdueixen diverses modificacions als documents exposats que s'incorporen tant a la memòria tècnica com en la norma de gestió (annex III del projecte de decret). Entre les principals modificacions introduïdes, es destaquen:  
1. Es corregeixen diversos errors tipogràfics i toponímics detectats. Se substitueix la denominació de la zona 0 per la de Zona D.  
2. Es modifica el preàmbul del projecte de decret a fi d'incorporar una consideració específica sobre la rellevància de la conservació dels espais de la XN2000.  
3. A instàncies de l'Ajuntament d'Aras de los Olmos, s'ha incorporat una zona perifèrica a la ZEC denominada Sabinar de Alpuente, coincident amb l'àmbit del SNUPE de protecció d'aqüífers i paisatgística en l'àmbit de la Muela de Santa Catalina. Per a la dita zona s'indica l'aplicació del règim de repercussions previst en el Decret 60/2012, de 5 d'abril.  
4. S'ha incorporat a l'apartat corresponent de la memòria tècnica la cartografia de zones afectades per incendis forestals, així com diverses referències legals relatives a les normes de seguretat en prevenció d'incendis (Decret 7/2004, de 23 de gener) i als plans de prevenció d'incendis.  
5. S'ha incorporat a l'apartat corresponent de la memòria tècnica la informació disponible sobre les forests d'utilitat pública afectats.  
  
6. Es modifica l'avaluació de l'estat de conservació de les espècies Vertigo angustior i V. moulinsiana, que passa a ser considerat com a «desconegut».  
7. Es modifica l'apartat de la memòria tècnica corresponent als objectius de conservació a fi d'incloure en l'apartat 3.1.1. un objectiu relatiu a la millora de les poblacions de les espècies amb avaluació global com d'estat de conservació desfavorable. S'afig a l'apartat 3.1.2. una referència a l'evolució natural dels hàbitats sense perjuí que l'estat de conservació de determinats hàbitats exigisca una intervenció activa en un altre sentit. Igualment, s'incorpora a l'apartat 3.3 una menció explícita a la contribució de les activitats tradicionals a la conservació de l'espai i una referència explícita a la informació i conscienciació ciutadana entre la població local.  
  
8. Es modifica el títol dels apartats denominats «Directrius de gestió activa», que passen a denominar-se «Criteris orientadors». S'incorporen als dits apartats comentaris i matisacions a partir d'allò que s'ha indicat en les al·legacions que fan referència a aquests.  
9. S'especifiquen alguns aspectes concrets respecte al programa d'actuacions. En particular, s'aclareix que l'import assignat a la mesura de gestió relativa a correcció i seguiment de línies elèctriques es refereix tan sols als treballs d'identificació d'esteses i punts perillosos, perquè els costos de correcció corresponen, segons els casos, a l'administració estatal o als titulars.  
10. Es modifiquen puntualment la zonificació proposada en diverses àrees de l'àmbit de la norma. En especial, s'adequa l'àmbit de la Zona D en diversos sectors dels termes municipals d'Alpuente i La Yesa.  
  
11. S'elimina la referència a la zona de connectivitat ecològica en el punt 5.1.3 i en el quadre resum d'activitats subjectes a l'avaluació de repercussions.  
12. Es modifica l'apartat corresponent a la normativa d'aplicació directa, i es reestructura el seu contingut.  
13. A partir dels suggeriments i de les al·legacions presentades, s'han introduït modificacions específiques respecte als aspectes següents:  
1) S'incorporen a l'apartat 6.2.1, com a subjectes a avaluació de repercussions, les actuacions següents:  
- Els nous aprofitaments d'aigües superficials que impliquen la canalització i desviació d'aigües, quan afecten àrees amb presència constatada de Coenagrium mercuriale, Oxygastra curtisii, Austropotamobius pallipes, Pleurodeles walti, Lutra lutra, Cobitis paludica, Chondrostoma arcasii o Chondrostoma turiensis.  
- La construcció d'edificacions aïllades o instal·lacions en sòl no urbanitzable protegit, destinades a activitats agrícoles, ramaderes, forestals o cinegètiques, així com la construcció, reconstrucció o remodelació d'habitatges unifamiliars aïllats en sòl no urbanitzable amb qualsevol qualificació. Igualment, la reconstrucció o remodelació de les dites edificacions o instal·lacions quan suposen un increment de la superfície d'aquestes.  
- La construcció d'edificacions aïllades o instal·lacions en sòl no urbanitzable destinades a ús turístic, com ara allotjaments rurals, establiments de restauració, campaments i semblants.  
- Les activitats d'ús públic del medi en grups organitzats superiors a 30 persones, incloent-hi competicions esportives o altres esdeveniments esportius, lúdics o culturals.  
- La construcció de línies elèctriques quan no estiguen sotmeses a declaració o estimació d'impacte ambiental.  
- Els plans de manteniment anual de línies elèctriques previstos en l'article 14 de la Llei 7/1993, de 9 de desembre, Forestal de la Comunitat Valenciana.  
- Les activitats silvícoles i els eventuals aprofitaments que no es duguen a terme com a desenvolupament d'un instrument de gestió aprovat.  
  
2) S'exclouen del mencionat règim d'avaluació de repercussions, entre altres, les actuacions següents:  
- Les actuacions ordinàries de conservació de llits ?com la retirada d'elements obstructius?, així com l'eliminació d'espècies al·lòctones i les obres d'emergència, quan siguen desenvolupades per l'òrgan de conca.  
- El manteniment o la reparació de camins i pistes rurals i forestals quan no implique ampliació o canvi de traçat.  
- Les activitats i els aprofitaments forestals de qualsevol naturalesa quan es duguen a terme a l'empara d'un instrument de gestió aprovat per la Generalitat Valenciana i que tinga l'avaluació de repercussions sobre la Xarxa Natura 2000 emesa per l'òrgan competent.  
  
- La pràctica de l'agricultura (inclosa en aquesta les actuacions habituals relacionades amb aquesta, com a canvi de cultiu en superfícies inferiors a una hectàrea, anivellació i agrupació de parcel·les, mecanització, etc.) en aquells àmbits en què es produïra la dita pràctica a l'entrada en vigor de la present norma. No es considerarà pràctica agrícola habitual la utilització de llots de depuradora i purins en àrees sensibles.  
  
- La ramaderia extensiva, excepte en aquelles àrees que de forma explícita s'indiquen en desplegament d'aquestes normes a fi d'evitar afectacions significatives sobre hàbitats o espècies considerades com especialment sensibles.  
- Les actuacions de manteniment d'infraestructures existents.  
  
D) Anàlisi de la previsió dels impactes significatius per l'aplicació de la norma de gestió  
La norma de gestió es desenvolupa de conformitat amb la legislació comunitària, estatal i autonòmica d'aplicació, anteriorment referida, i permet integrar les consideracions ambientals, en concret, a través de les mesures de conservació i de les mesures necessàries per a previndre el deteriorament i les alteracions dels hàbitats i de les espècies dels espais de la Xarxa Natura 2000 del seu àmbit territorial, promoure un desenvolupament sostenible, harmonitzar, a més, les seues previsions i determinacions amb els usos preexistents en el dit territori, tot això amb l'objectiu d'afrontar la pèrdua de biodiversitat.  
Les normes d'aplicació directa que s'estableixen en la present Norma de Gestió Alto Turia no modificaran de manera significativa les regulacions establides en altres instruments de planificació ambiental presents en aquest àmbit. D'altra banda, la norma de gestió respecta la planificació urbanística pel que fa als sòls urbans i urbanitzables classificats en el seu àmbit, fet que queda patent en incloure les dites àrees en la denominada Zona D.  
En relació amb els possibles efectes sobre la planificació territorial i sobre la planificació sectorial implicada, cal recordar que la Llei 11/1994, de 27 de desembre, d'Espais Naturals de la Comunitat Valenciana (article 47 quater) indica que les normes de gestió «són vinculants tant per a les administracions públiques com per als particulars, i prevalen sobre el planejament territorial i urbanístic i sobre qualsevol altre instrument sectorial d'ordenació o gestió de recursos naturals».  
Tenint en consideració l'anterior, cal indicar que tots els espais sobre els quals s'aplica aquesta norma de gestió s'ubiquen en sòl no urbanitzable sobre el qual, a més, com indicàvem, i així arreplega la documentació tècnica que acompanya la norma de gestió, hi ha altres planificacions sectorials i ambientals que la norma de gestió arreplega i considera.  
En relació amb els possibles efectes previsibles sobre elements estratègics del territori, cal tindre en compte que la Xarxa Natura 2000, i els distints espais que la conformen, ja són, en si mateixos, un element estratègic del territori, fonamental de la Infraestructura Verda prevista en el Decret 1/2001, de 13 de gener, del Consell, pel qual s'aprova l'Estratègia Territorial de la Comunitat Valenciana (ETCV, directrius 37, 38 i 39) i que també arreplega el títol I de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP). Per això, la norma de gestió tindrà efectes positius sobre els elements estratègics del territori, i contribuirà a complir l'Estratègia Territorial de la Comunitat Valenciana.  
  
Respecte als efectes ambientals previsibles de la norma de gestió sobre la biodiversitat, la fauna i la flora són positius ja que es tracta d'un instrument d'ordenació orientat a la conservació dels hàbitats i de les espècies que han determinat la seua inclusió en els espais de la Xarxa Natura 2000 i a l'establiment de les mesures necessàries per a previndre el deteriorament i les alteracions dels dits hàbitats i espècies a fi de mantindre o portar-los a un estat de conservació favorable.  
De la mateixa manera es consideren positius els efectes sobre el paisatge que tindrà l'aplicació de la norma de gestió, ja que els espais de la Xarxa Natura 2000 són recursos paisatgístics, de conformitat amb la legislació protectora del paisatge, la norma de gestió pot ser considerada com un instrument que contribuirà a fixar els objectius de qualitat paisatgística per als dits espais.  
La consideració de les normes d'aplicació directa, així com dels criteris orientadors, que s'estableixen en la norma de gestió tindran efectes positius en relació amb els factors climàtics i, en especial, sobre el problema del canvi climàtic, atés que augmentaran la capacitat de resiliència del territori, açò és, la seua capacitat d'adaptació a aquest problema.  
  
De la mateixa manera, també poden considerar-se com a positius, en general, els efectes sobre la terra, l'aigua i l'aire, atés que la norma de gestió promou un ús racional d'aquests dirigit a la seua millora i conservació en bon estat, en l'àmbit dels espais de la Xarxa Natura 2000.  
  
Es consideren positius els efectes sobre la població, en la mesura que contribuiran a garantir la seguretat jurídica a l'hora de desenvolupar les seues actuacions en el marc de la Xarxa Natura 2000 i possibilitaran l'arribada de recursos financers en el marc de les polítiques comunitàries, estatals i autonòmiques de caràcter agrari i regional.  
En aquest sentit, s'estima adequada la proposta de normes d'aplicació directa de la present norma de gestió, ja que pretén posar èmfasi en aquelles actuacions que poden tindre major incidència sobre els hàbitats i les espècies de flora i/o fauna d'interés comunitari presents en aquests espais de la Xarxa Natura 2000 i, en especial, sobre la Zonificació A. S'observa un esforç important per mantindre aquelles actuacions i activitats realitzades tradicionalment (relacionades fonamentalment amb l'agricultura, la ramaderia, la gestió forestal, els serveis silvícoles i les activitats cinegètiques) que en les condicions que estableix la norma de gestió contribueixen o col·laboren amb l'objectiu de previndre el deteriorament i les alteracions dels hàbitats i de les espècies dels espais de la Xarxa Natura 2000 en aquest àmbit territorial, a fi de mantindre'ls o portar-los a un estat de conservació favorable.  
  
S'aprecia, de forma especial, l'esforç previst en la norma de gestió en relació amb la coordinació amb la planificació hidrològica del Xúquer, amb vista a aconseguir tant l'objectiu del bon estat ecològic de les masses d'aigua com de l'estat de conservació favorable dels hàbitats naturals d'interés comunitari riparis i de les espècies lligades a l'aigua.  
  
Cal indicar que la norma de gestió es mostra respectuosa amb aquelles activitats de manteniment i conservació de les infraestructures existents. Pot considerar-se, per tant, que són poques les restriccions que estableix aquesta norma de gestió i deriven cap al règim d'avaluació de repercussions l'esforç d'anàlisi i consideració de la gran majoria de les activitats i actuacions que es pretenguen implantar en l'àmbit de la norma.   
Ha de considerar-se en la Norma de Gestió Alto Turia el solapament entre la ZEPA Alto Turia i Sierra del Negrete amb la ZEC-LIC Lavajos de Sinarcas. S'observa que en la Norma de Gestió Alto Turia s'inclou dins de la Zonificació C l'àmbit de la ZEC-LIC Lavajos de Sinarcas, la qual cosa pot portar a alguna confusió en la interpretació de les normes d'aplicació directa si no s'especifica quina és la relació existent entre els espais Xarxa Natura 2000 que queden solapats.  
Per tot l'anterior, es considera que la proposta de Norma de Gestió Alto Turia, és adequada per a assolir els objectius de conservació que persegueix per als espais de la Xarxa Natura 2000 inclosos en el seu àmbit territorial i la tramitació duta a terme s'ajusta als requeriments de l'avaluació ambiental estratègica.  
  
E) Accions de seguiment de l'aplicació de la norma de gestió  
En l'apartat 8. Règim d'avaluació dels resultats de les mesures de conservació sobre els hàbitats i espècies, de la Norma de Gestió Alto Turia (l'annex III del projecte de decret) es proposen dos sistemes d'indicadors per al seguiment: d'una banda els indicadors per al seguiment de l'estat d'aplicació de la norma de gestió i, d'altra banda, els indicadors per al seguiment de l'estat de conservació de les espècies i hàbitats.  
  
L'avaluació dels resultats de les mesures de conservació (normativa i criteris i mesures de gestió activa) sobre els hàbitats i les espècies presents en les ZEC i ZEPA objecte de la present norma de gestió es realitzarà periòdicament, coincidint en el temps amb la realització dels informes d'aplicació previstos en la Directiva Hàbitats (Directiva 92/43/CEE).  
  
F) Acord d'emissió. Determinacions finals  
De conformitat amb el que disposa l'article 54 de la LOTUP, d'acord amb els fonaments que s'han exposat, es proposa donar la conformitat a la proposta de Declaració Ambiental i Territorial Estratègica de la Norma de Gestió Alto Turia, presentada per la Direcció General de Medi Natural i Avaluació Ambiental, la qual s'haurà d'acompanyar del present document, així com incorporar a la norma de gestió, abans de la seua aprovació definitiva, les determinacions següents:  
  
1. Incorporar en la redacció definitiva de la memòria tècnica, l'EATE i la norma de gestió les figures de protecció i els instruments d'ordenació que estan dins de l'àmbit de gestió dels espais Xarxa Natura 2000 de la Norma de Gestió Alto Turia que no han sigut arreplegats:  
  
1.a) Pla d'Ordenació de Recursos Naturals (PORN) del Parc Natural del Túria. Encara que el límit d'aquest PORN solapa en una molt xicoteta superfície amb la ZEPA Alto Turia i Sierra del Negrete, al nord del terme municipal de Gestalgar, s'observa que en l'EATE no apareix reflectit aquest solapament, mentre que en la memòria tècnica, que s'adjunta, sí que està reflectit.  
1.b) Paratges naturals municipals:  
Naixement del riu Tuéjar, al terme municipal de Tuéjar, declarat pel Decret 125/2013, 20 de setembre de 2013.  
2. Incorporar en la redacció definitiva de la norma de gestió els aclariments següents:  
2.a) Distingir entre administració competent en matèria d'extinció d'incendis i l'administració competent en matèria de prevenció d'incendis i, si és el cas, com afecta aquesta circumstància en el programa d'actuacions.  
2.b) Especificar el termini de vigència del programa d'actuacions.  
  
3. Corregir en l'apartat 2.3 de l'estudi ambiental i territorial estratègic (EATE) que acompanya la Norma de Gestió Alto Turia les referències errònies als plans i programes territorials sectorials que estan aprovats i vigents en les zones de la Xarxa Natura 2000 d'aquesta norma de gestió. En concret les referències al pla integral de residus, Patricova, pla d'acció territorial de caràcter sectorial de corredors d'infraestructures de la Comunitat Valenciana (derogat), i al Pla Hidrològic de la Conca del Xúquer.  
  
4. Aclarir i corregir, si és el cas, que en la Zona B sí que es consideren algunes activitats i actuacions com a clarament incompatibles i, per tant, exemptes del seu sotmetiment al règim d'avaluació de repercussions, tal com apareix reflectit en la taula-resum de l'apartat 5 de la norma de gestió.  
  
5. Corregir que en la Zona C no s'inclouen com no autoritzables (excloses d'avaluació de repercussions per incompatibilitat amb la conservació) aquelles actuacions que «resulten incompatibles amb la classificació i qualificació urbanística dels sòls inclosos en les categories de zonificació indicades en la norma de gestió».  
  
6. Substituir, en la redacció definitiva, entre les activitats que se subjecten a avaluació de repercussions, la referència a «La construcció de línies elèctriques quan no estiguen sotmeses a declaració o estimació d'impacte ambiental» per la següent redacció «La construcció de línies elèctriques quan no estiguen sotmeses a procediment d'avaluació ambiental, d'acord amb la legislació vigent».  
  
7. Proposar per a la Mesura de Gestió Activa núm. 9 («9. Campanya d'informació i conscienciació ciutadana entre la població local») indicadors de resultat, com pot ser:  
7.a) % de la població que coneix la norma de gestió  
7.b) % de participació en les activitats divulgatives  
  
8. Seria convenient incloure en la cartografia de zonificació algun signe indicatiu de l'existència de l'hàbitat 7220\* Fonts petrificants amb formació de tuf (Cratoneurion), i adjuntar, si és el cas, una cartografia de detall de la seua localització i extensió.  
  
La declaració ambiental i territorial estratègica conté les determinacions finals de caràcter ambiental que han d'incorporar-se a la Norma de Gestió Alto Turia, sense perjuí de qualssevol altres que s'establisquen en els informes i/o autoritzacions que li siguen d'aplicació. La declaració ambiental i territorial estratègica és preceptiva i determinant i ha de ser tinguda en compte immediatament abans de l'aprovació definitiva. La declaració ambiental i territorial estratègica ha de figurar com a document integrant de la documentació definitiva de la dita norma de gestió.  
Respecte als plans i programes que puguen implementar-se en l'àmbit de la norma de gestió no s'eximeix del seu sotmetiment el tràmit d'avaluació ambiental si així està previst en la normativa en matèria d'avaluació ambiental d'aplicació. De la mateixa manera, aquells projectes, actuacions i activitats que es pretenguen desenvolupar en aquest àmbit, que encara respectant les condicions establides en aquesta norma de gestió, no s'eximeixen, tampoc, del seu sotmetiment al tràmit d'avaluació ambiental si així està previst en la normativa en matèria d'avaluació ambiental d'aplicació.  
D'acord amb l'article 56 de la LOTUP (Llei 5/2014, de 25 de juliol) una vegada aprovat definitivament la norma de gestió avaluada, l'òrgan promotor posarà a disposició de la Direcció General de Medi Natural i Avaluació Ambiental, com a òrgan ambiental, i de les altres administracions públiques afectades i del públic la documentació següent:  
  
a) Còpia de la norma de gestió aprovada  
b) Una declaració expressiva que resumisca els aspectes següents:  
1) De quina manera s'han integrat en la dita norma de gestió els aspectes ambientals i territorials  
2) Com s'han pres en consideració l'estudi ambiental i territorial estratègic, la declaració ambiental i territorial estratègica i el resultat de les consultes, discrepàncies i al·legacions.  
c) Un resum no tècnic sobre la documentació continguda en els punts a) i b)  
  
Aquesta declaració ambiental i territorial estratègica es publicarà en el Diari Oficial de la Comunitat Valenciana i es posarà a disposició del públic en la pàgina web de la Conselleria.  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Comunitat Valenciana, no s'haguera procedit a l'adopció o l'aprovació de la norma de gestió en el termini màxim de dos anys des de la seua publicació.  
  
  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 54.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb allò que disposa l'article 10.3 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
  
A la vista de tot això, la Comissió d'Avaluació Ambiental acorda: emetre la declaració ambiental i territorial estratègica de la Norma de Gestió Alto Turia dels espais Xarxa Natura 2000, i s'han d'incorporar al programa les determinacions finals assenyalades.  
Notificar als interessats que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique per al seu coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 29 de setembre de 2016.- El secretari de la Comissió d'Avaluació Ambiental: José del Valle Arocas.»  
  
València, 10 d'octubre de 2016.- El director general d'Avaluació Ambiental i Territorial: Juan Giner Corell.